สังคมข่าวหุ้นคาเฟอีน
*****ดัชนีหุ้นไทยเคลื่อนไหวในกรอบแคบๆ และกำลังติดตามผลการประชุมคณะกรรมการ FOMC ของธนาคารกลางสหรัฐ (เฟด) ในการประชุม 14-15 มี.ค.นี้ว่าจะปรับขึ้นอัตราดอกเบี้ยหรือไม่ เพราะเกรงจะมีเซอร์ไพรส์ ส่วนนักวิเคราะห์บ้านเราก็มองว่าให้ตุนหุ้นกลุ่มธนาคารไว้ก่อน เช่น BBL SCVB และ TISCO เพราะหากขึ้นดอกเบี้ยจริงๆ หุ้นกลุ่มได้ประโยชน์ แต่หากไม่ขึ้นก็ไม่เสียหายอะไร
3 มี.ค. 2560

*ดัชนีหุ้นไทยเคลื่อนไหวในกรอบแคบๆ และกำลังติดตามผลการประชุมคณะกรรมการ FOMC ของธนาคารกลางสหรัฐ (เฟด) ในการประชุม 14-15 มี.ค.นี้ว่าจะปรับขึ้นอัตราดอกเบี้ยหรือไม่ เพราะเกรงจะมีเซอร์ไพรส์ ส่วนนักวิเคราะห์บ้านเราก็มองว่าให้ตุนหุ้นกลุ่มธนาคารไว้ก่อน เช่น BBL SCVB และ TISCO เพราะหากขึ้นดอกเบี้ยจริงๆ  หุ้นกลุ่มได้ประโยชน์ แต่หากไม่ขึ้นก็ไม่เสียหายอะไร
*เสี่ย “ชานนท์ เรืองกฤตยา” ซีอีโอ บมจ.อนันดา ดีเวลลอปเม้นท์ (ANAN) กางแผนปีนี้เตรียมเปิดโครงการแนวราบ 5 โครงการ มูลค่า 5,431 ล้านบาท และตั้งเป้าเติบโตของโครงการไว้ 10,000 ล้านบาท หรือเกือบ 400% ภายใน 3 ปีต่อจากนี้ และบ้านเดี่ยวที่จะเปิดตัวเป็นสไตล์ Modern Luxury ส่วนนักวิเคราะห์มองหุ้น ANAN เป็นตัวที่จะชนะตลาด เด่นสุดกลุ่มอสังหาฯ เป้าราคาของ บล.ทิสโก้ 6.10 บาท จัดไป อย่าช้า
*AJD หรือ บมจ.คราวน์ เทค แอดวานซ์ ของเสี่ยอมร มีมะโน มั่นใจว่าผลประกอบการในปี 60 จะเติบโต ส่วนธุรกิจตู้เติมเงินออนไลน์ เอเจเติมสบาย ตั้งเป้ายอดขายปีนี้ไว้ 40,000 เครื่อง และจะหันไปทำตู้ขายน้ำอัตโนมัติ และตู้น้ำลิตร เริ่มไตรมาส 1/60 พร้อมสบช่องเปลี่ยนชื่อเป็น “เอเจ แอดวานซ์ เทคโนโลยี” มีตัวย่อใหม่ว่า AJA หรือ “อ๊ะจ๊ะ”น่าซะไม่มี
*หุ้นกรุงไทย KTB มีแนวต้านสำคัญที่ 20.00 บาท และน่าจะยาดที่จะผ่าน อย่างวานนี้ขึ้นที่แตะ 19.90 บาท แต่ไปต่อไม่ได้ ล่าสุดมีข่าวดีจาก “ทรงพล ชีวะปัญญาโรจน์”  รองกรรมการผู้จัดการใหญ่ สายงานบริหารจัดการทางเงินเพื่อธุรกิจ KTB ว่า ธนาคารได้รับรางวัล Best e-Bank, Thailand และ Digital Infrastructure Awards ในหมวด Most Innovative Corporate Payment Project, Thailand จากการประกวด The Asset Triple A Digital Awards Programme 2016 จัดโดยนิตยสาร The Asset ซึ่งเป็นนิตยสารธุรกิจการเงินชั้นนำในภูมิภาคเอเชียแปซิฟิก เพื่อยกย่องสถาบันการเงินที่มีความเป็นเลิศด้านนวัตกรรมบริการจัดการทางการเงิน และมุ่งมั่นในการพัฒนา Digital Banking
*หุ้นบ้านปู BANPU วอลุ่มพุ่งมาหลายวัน หลังจาก MSCI ได้ปรับเพิ่มน้ำหนักการลงทุน รวมถึงสมาคมนักวิเคราะห์ของไทยเองก็ปรับเพิ่มน้ำหนักลงทุนด้วยเช่นกัน หลังมองได้รับประโยชน์จากราคาถ่านหินที่ยังทรงตัวระดับสูง ขณะที่ในช่วงเดือน ก.พ. 60 Return ของบ้านปูก็สูงกว่าตลาดด้วย เป้าราคาที่ให้ไว้ โดย บล.เคจีไอ (ประเทศไทย) คือ 23.50 บาท
*ผลจากการปราบปรามอย่างจริงจังกับหนี้นอกระบบทำให้หุ้น MTLS ของเฮีย “ชูชาติ เพ็ชรอำไพ”และ SAWAD ของสาวหน้าหวาน “ธิดาแก้วบุตตา”ราคาวิ่งกันคึกคัก เพราะจะได้รับประโยชน์ให้หันหันมากู้เงินในระบบมากขึ้น ส่วนราคาหุ้นของ MTLS ล่าสุดหลังนักวิเคราะห์ไปพบกับผู้บริหาร ก็มีการอัพราคาขึ้นมาเป็น 42 บาท  โดย บล.ดีบีเอสฯ ขณะที่ค่า พี/อี ลงมาเหลือ 45 เท่า หลังโชว์กำไรสนั่นในปี 59
*หุ้น AMANAHราคากลับมาวิ่งเป็นจรวด วอลุ่มพุ่งมาตั้งแต่เดือน ก.พ.ส่วนปี 59 ก็พลิกกลับมาเป็นกำไรกว่า 31 ล้านบาท และยังมีนักลงทุนรายใหญ่สบช่องเข้าไปลงทุนอีก ส่วน “ชัยวัฒน์ อุทัยวรรณ์” มือพลิกฟื้นสถาบันการเงินก็ย้ำว่า หากต้องการข่ายหุ้น AMANAH ก็จะต้องขายไม่ต่ำกว่าทุนคือ 131 บาท แต่ตอนนี้ราคาพุ่งขึ้นมาอยู่แถวๆ 1.96-1.97 บาทต่อหุ้น  งานนี้เฮียชัยวัฒน์ มีลุ้นขายได้วนราคาสูงแน่ๆ
*TSE: บมจ.ไทย โซล่าร์ เอ็นเนอร์ยี่ รายนี้ไม่ขี้โม้ เพราะเป็นบริษัทที่มีโรงไฟฟ้าในมือจริง ผลิตจริง กำไรปี 59 ก็สูงกว่า  617 ล้านบาท มากกว่านักวิเคราะห์คาดการณ์กันไว้ และสิ่งที่น่าจับตาคือล่าสุดประกาศความร่วมมือกับ STEC เข้าลงทุนโรงไฟฟ้าที่ญี่ปุ่นขนาด 154 MW โดยบริษัทจะถือหุ้น 60 ถือเป็นงานใหญ่อันหนึ่งที่สร้างอนาคตอย่างมาก “เด็กแนว” จาก บล.เออีซี ให้เป้าหมายแนวต้านไว้ที่ 6.00 บาทแนะเก็บเข้าพอร์ตซะ